L 3/24
DA
Den Europæiske Unions Tidende
6.1.2022
"Suborbitalt fartøj" (9): Et fartøj med et lukket rum, der er udformet med henblik på person- eller godstransport, udformet med henblik på: a. at være i drift over stratosfæren b. at flyve i en ikkeorbital bane og c. at lande på Jorden igen med intakte personer eller intakt gods.
"Substrat" (3): En plade af basismateriale med eller uden forbindelsesmønster, og på eller i hvilket ‘diskrete komponenter’ eller integrerede kredsløb eller begge dele kan anbringes.
NB 1: ‘Diskret komponent’: Et separat pakket ‘kredsløbselement’ med egne eksterne forbindelser.
NB 2: ‘Kredsløbselement’: En enkelt aktiv eller passiv funktionel del af et elektronisk kredsløb, som f.eks. en diode, en transistor, en resistor, en kondensator.
"Substratblanketter" (3,6): Monolitiske forbindelser med dimensioner, der er egnede til produktion af optiske elementer som spejle eller optiske vinduer.
"Underenhed af et toksin" (1): En i strukturel og funktionel henseende særskilt komponent i et fuldstændigt "toksin".
"Superlegeringer" (2,9): Legeringer på nikkel-, cobalt- eller jernbasis af en spændingsbrudlevetid, der er større end 1 000 timer ved 400 MPa og en trækbrudsstyrke på over 850 MPa, målt ved 922 K (649 °C) eller derover.
"Superledende" (1,3,5,6,8): Materialer, dvs. metaller, legeringer eller forbindelser, der kan tabe al elektrisk modstand, dvs. som kan opnå uendelig elektrisk ledeevne og føre meget store elektriske strømme uden Joule-opvarmning.
NB: Et materiales "superledende" tilstand karakteriseres individuelt af en "kritisk temperatur", et kritisk magnetfelt, som er en funktion af temperaturen, og en kritisk strømtæthed, som imidlertid er en funktion af både magnetfelt og temperatur.
"Superhøjeffektlaser" ("SHPL") (6): En "laser", der er i stand til at yde (helt eller delvis) den udgangseffekt, der overstiger 1 kJ inden for 50 ms, eller som har en middel- eller CW-effekt på mere end 20 kW.
"Superplastisk formning" (1,2): En deformationsproces, der bruger varme til metaller, der normalt karakteriseres ved lave forlængelsesværdier (mindre end 20 %) ved brudpunktet, bestemt ved rumtemperatur ved konventionel trækstyrkeprøv­ ning, for at opnå forlængelser under fremstillingen, der er mindst to gange disse værdier.
"Symmetrisk algoritme" (5): Kryptografisk algoritme, der anvender identiske nøgler til både kryptering og dekryptering.
NB: En almindelig anvendelse af "symmetriske algoritmer" er datafortrolighed.
"Tape" (1): Et materiale, der er opbygget af sammenflettede eller ensrettede "monofilamenter", ‘strenge’, "forgarner", "blår" eller "garner" osv., sædvanligvis præimprægneret med harpiks.
NB: ‘Streng’ er et bundt "monofilamenter" (typisk over 200), som ligger næsten parallelt.
"Teknologi" (GTN, NTN, alle): Konkret information, der er nødvendig til "udvikling", "produktion" eller "brug" af et produkt.
Informationen har form af ‘tekniske data’ eller ‘teknisk assistance’.
NB 1: ‘Teknisk assistance’: Kan have forskellige former, som f.eks. instruktion, færdigheder, uddannelse, praktisk erfaring og konsu­ lenttjeneste, og kan omfatte overførsel af ‘tekniske data’.
NB 2: ‘Tekniske data’; Kan have form af tegninger, planer, diagrammer, modeller, formler, tabeller, konstruktionsplaner og specifi­ kationer, manualer og instruktioner skrevet eller lagret på andre medier eller apparater som f.eks. disketter, bånd, eller ROM.